Jero Wacik

Jero Wacik (lahèr 24 April 1949) panèka pangusaha bân politikus Indonesia. Salèrana èkennal toman negghu' pan-bârâmpan jabadhân menteri, panèka Menteri Kabudhâjâ'ân bân Pariwisata (2004–2011) bân Menteri Ènergi bân Sombher Daya Mineral (2011–2014). È taon 2014, salèrana ètangkep polana kasus korupsi è kamenterianna bân èokom 8 taon penjara.Saputra, Andi (26 Oktober 2016). "Hakim Artidjo Perberat Hukuman Jero Wacik Jadi 8 Tahun". Detiknews. Èaksès tangghâl 24 Maret 2025.

 Kaodi'ân awwâl 
Jero Wacik lahèr è taon 1949 è Singaraja, Bhâli. Salèrana ajhâlâni pendidikan sarjana Tèknik Mesin è Institut Tèknologi Bandung è taon 1974. Saellana lulus, salèrana alako è United Tractors dâri taon 1981 kantos 1990. Bâkto alako, salèrana jhughân ajhâlâni pendidikan sarjana marketing è Univèrsitas Indonesia sejjhâk taon 1983.Widodo, Dwi Rustiono; Suprapti, Endang; Panolih, Krishna P.; Setyowati, MG Retno; Prihatin, Slamet Joko (2010). Wajah DPR dan DPD, 2009 - 2014: latar belakang pendidikan dan karier. Jakarta: Penerbit Buku Kompas. kaca 69. ISBN 978-979-709-471-3.

È taon 1992, Jero ècatet molaè maddhek usahana dhibi'. Salèrana andi' empa' perusahaan, sè tello' agerra' è bidang pariwisata, bân sèttongnga agerra' è bidang tekstil."Tentang Jero Wacik, Rudi Rubiandini dan Buku Matematika untuk SMA". Detiknews. 4 September 2014. Èaksès tangghâl 24 Maret 2025.

 Karir Politik 
Sejjhâk taon 2004, Jero ampon dhâddhi bâgiyân dâri Partai Demokrat, bâkto salèrana ghi' dhâddhi angghuta fungsionaris partai. Salèrana jhughân dhâddhi bâgiyân dâri angghuta tim pamennangan Susilo Bambang Yudhoyono - Jusuf Kalla dâlem Pèlèyan Umum Prèsidèn Indonesia 2004. Salèrana pas èyangka' mènangka Menteri Kabudhâjâ'ân bân Pariwisata Indonesia dâlem Kabinèt Indonesia Bersatu.

Jero noro' Pèlèyan Umum legislatif 2009 mènangka calon angghuta Dèwan Perwakilan Rakyat dâri Daèrah Pèlèyan Bhâli. Sale kapèlè dâlem Pèlèyan Umum kasebbhut kalabân mennang 112.264 sowara. Polana salèrana angghuta legislatif kapèlè bâkto ghi' ajabat mènangka menteri, salèrana pas nyorot dâri jabadhân menteri tangghâl 8 Sèptèmber 2009 bân èghentè sareng Mohammad Nuh."Sore Ini Menbudpar Jero Wacik Mundur dari Posisi Menteri". Kompas. 8 September 2009. Èaksès tangghâl 24 Maret 2025. Tapè, saellana èyangka' polè menangka menteri è bidang sè padâ dâlem Kabinèt Indonesia Bersatu II, salèrana pas nyorot dâri jabadhân mènangka angghuta DPR bân èghentè sareng I Gede Pasek Suardika mènangka tokang ghentè antar bâkto.

Tangghâl 18 Oktober 2011, bâdâ reshuffle Kabinèt Indonesia Bersatu II, Jero Wacik è pinda dhâddhi Menteri Ènergi bân Sombher Daya Mineral Indonesia aghentè'è Darwin Zahedy Saleh.

 Kasus korupsi Kamenterian ESDM 
È arè Râbbhu, 3 Sèptèmber 2014, Komisi Pemberantasan Korupsi (KPK) neptepaghi Jero Wacik sè teppa'na ajabat dhâddhi Menteri Ènergi bân Sombher Daya Mineral mènangka tarsangka. Jero èsangka ampon ngalakonè pidana korupsi terkait kalabân mabâdâ proyèk bân Dana Operasional Menteri (DOM) è Kamenterian ESDM taon 2011-2013. Sorat parènta ghâbây marèksa Jero Wacik èpakalowar è tangghâl 2 Sèptèmber 2014.Rastika, Icha (3 September 2014). Gatra, Sandro (ed.). "KPK Tetapkan Jero Wacik Tersangka". Kompas.com. Kompas.com. Èaksès tangghâl 3 September 2014.

Bekkèl Katua KPK Bambang Widjojanto abâlâ jhâ' sejjhâk ajabat mènangka Menteri ESDM taon 2011, Jero aserroh jhâ' anggaran Dana Operasional Menteri panèka sakoni'. Jero èsangka ausaha maongghâ anggaran ka'dinto kalabân tello' modus, kapèng sèttong panèka ngala' dana rè-karèna kagiadhân è lingkungan ESDM, kapèng duwâ' makompol dana dâri ca-kancana sè jhughân alako ghâbây program-program sè ètantowaghi, bân sè kapèng tello' kalabân mabâdâ rapat-rapat fiktif."Gaya Hidup Mewah, Motif Jero Korupsi". Wicaksono, Adi. Republika Online. 3 September 2014. Èaksès tangghâl 3 September 2014. Total karogiyân Naghârâ polana korupsi ka'dinto ra-kèra dâpa' 9,9 miliar.

 Sombher-sombher